## Educació abordarà en la Comissió de Seguiment de l’ensenyança concertada l’actualització dels complements salarials i triennis

*** La direcció general de Centres Docents ha convocat sindicats i patronals a una reunió el 9 de desembre
* Les retribucions salarials ja estaven actualitzades, igual que en l’escola pública, i ara s’obri la negociació sobre estos complements**

La Conselleria d’Educació, Cultura, Universitats i Ocupació abordarà amb els sindicats i les organitzacions empresarials de l’ensenyança concertada l’actualització dels complements salarials i els triennis.

Així ho ha comunicat hui la direcció general de Centres Docents, que ha enviat la convocatòria de la Comissió de Seguiment en la qual els cita a una reunió el 9 de desembre.

A la reunió, que ja estava prevista per a tractar altres qüestions, s’incorporarà en l’orde del dia el punt relatiu a l’adopció per part de la Conselleria d’Educació de l’actualització de les meses salarials de 2023 aprovades en el VII conveni, d’acord amb la normativa que regula el règim de concerts educatius i el sistema de pagament delegat dels centres docents privats concertats de la Comunitat Valenciana.

Segons han recordat des de la direcció general de Centres Docents, les retribucions salarials ja estaven actualitzades igual que en l’escola pública, i ara s’obri la negociació sobre els complements i triennis.

Fecha: 28/11/2025